**Karácsonyi képek**

*Online olvasásóra interaktív feladatokkal 2. osztályosoknak*

**1. A karácsony akkor szép**

Olvasd el Csanádi Imre *Karácsony fája* című versét a szöveggyűjteményből, aztán hallgasd meg a Kaláka együttes feldolgozását gyerekek előadásában.

***Csanádi Imre: Karácsony fája***

<https://www.operencia.com/csanadi-imre-karacsony-faja/>

***Csanádi Imre: Karácsony fája – Kaláka együttes***

<https://learningapps.org/watch?v=p1kfrtrua21>

Tapsold le a dal ritmusát! Majd hallgasd meg újra a dalt, és tapsold az énekkel együtt a ritmusát is.

A ritmizálásban segít az alábbi jelölés. Amelyik szótagot erősebben kell ejtened, mert hangsúlyos, az alá van húzva. A sorok hasonlóan két félre (ütemre) tagolódnak a többi versszakban is. A hangsúlyos szótagra üthetsz vagy csilingelhetsz.

A karácsony | akkor szép,

hogyha fehér | hóba lép –

nem is sárba, | latyakba...

ropog a hó | alatta.

**2. Karácsonyi emlék**

Olvasd el Miklya Zsolt *Karácsonyi emlék* című versét! Mi az, amit először észreveszel? Írd le a következő szavakat egy lapra egymás alá úgy, hogy egy karácsonyfát adjanak ki!

ág, ajándék, angyalszárny, csillag, kapcsolat, karácsonyfa, levél

Olvasd el újra Miklya Zsolt versét, majd rendezd a szavakat abba a sorrendbe az idővonal-tankockán, ahogyan a versben megjelennek.

***Karácsonyi emlék – idővonal***

<https://learningapps.org/watch?v=p9hi6jxo521>

A versben több olyan szót is találsz, amit két külön értelmes szóra lehet bontani. Össze tudod párosítani a szavakat a megfelelő módon a párosító tankockán?

***Karácsonyi emlék – párosító***

<https://learningapps.org/watch?v=px0t1ps5a21>

Képezz hasonló módon értelmes szavakat a szóképző tankockán megadott szavak párosításával!

***Karácsonyi emlék – szóképző***

<https://learningapps.org/watch?v=pp7yi4xyn21>

**3. Karácsonyfa-hajtogatás**

Hajtogass egyszerű karácsonyfát a leírás és a képek segítségével, amit elérhetsz az alábbi weboldalon.

***Hogyan kell karácsonyfát hajtogatni?***

<https://www.hogyankell.hu/Kar%C3%A1csonyf%C3%A1t_hajtogatni>

* Vágj ki egy négyzetet, vagy használj már előre kivágott origamilapokat!
* Hajtsd átlósan félbe a lapot, majd hajtsd újra szét!
* A papír két szemben lévő sarkát hajtsd be a felezővonalig úgy, hogy a hajtás a lap felső sarkától indul, és az oldalak vonala a középvonalra hajlik.
* Az alsó sarkot hajtsd fel úgy, hogy pontosan illeszkedjen a behajtott sarkokhoz!
* A lap mindkét oldalát hajtsd be a felezővonalig úgy, hogy az élek a középvonalra hajoljanak!
* A lap alját hajtsd fel a felső sarok irányába addig, hogy az találkozzon a már behajtott két sarokkal!
* Majd hajts vissza annyit, hogy megfordítva a tetszőleges méretű törzse legyen a fának!
* Kész is van a karácsonyfa.